บลจ.ไทยพาณิชย์ตั้งเป้าAUMปีนี้โต20%
บลจ.ไทยพาณิชย์ ตั้งเป้าปี 53 AUM โต 20% เน้นเจาะลูกค้าสถาบันมากขึ้น
23 มี.ค. 2553

บลจ.ไทยพาณิชย์ ตั้งเป้าปี 53 AUM โต 20% เน้นเจาะลูกค้าสถาบันมากขึ้น
นางโชติกา สวนานนท์ กรรมการผู้อำนวยการ บลจ.ไทยพาณิชย์  เปิดเผยว่า ในปีนี้บริษัทตั้งเป้าการขยายตัวของสินทรัพย์รวม (Asset Under Management) หรือ AUM อยู่ที่ 20% หรืออีกประมาณ 100,000 ล้านบาท จากสิ้นปี 52 ที่มี AUM รวมประมาณ 495,000 ล้านบาท เน้นการขยายฐานลูกค้าในกลุ่มลูกค้าสถาบัน และกลุ่มกองทุนสำรองเลี้ยงชีพ จากปัจจุบันมีสัดส่วนนักลงทุนประเภทสถาบันประมาณ 100,000 ล้านบาท และนักลงทุนรายย่อยประมาณ 400,000 ล้านบาท
นอกจากนี้ จะเน้นความร่วมมือในการทำงานกับธนาคารพาณิชย์(SCB) ในการขายกองทุนผ่านสาขาธนาคาร ซึ่งปัจจุบันมีรายได้จากสาขา 92% แต่ใน 3 ปีข้างหน้าตั้งเป้าที่จะขายกองทุนด้วยตัวเองมากขึ้น ขณะนี้เดียวกันจะมีการอบรมพนักงานของ SCB เพื่อทำหน้าที่แนะนำการลงทุน โดยจะนำร่อง 200 สาขา ก่อนขยายให้ครบทุกสาขา และบริษัทได้ใช้งบลงทุนถึง 40 ล้านบาท เพื่อปรับปรุงระบบไอที เพื่อรองรับการดำเนินธุรกิจให้เป็นไปตามเป้าหมาย 
สำหรับสถานการณ์การชุมนุมทางการเมือง แต่เชื่อว่าไม่น่าจะส่งผลกระทบโดยตรงต่อภาพรวมอุตสาหกรรมการลงทุน เพราะหากมีการชุมนุมยืดเยื้อ อาจกระทบต่อความเชื่อมั่น ทำให้คนหันไปออมเงินมากขึ้นแทน